3. ΝΟΜΟΘΕΤ. ΔΙΑΤΑΓΜΑ υπ’ αριθ. 618 της 16 Οκτ./3 Νοεμ. 1941 Περί συμπληρώσεως του άρθρ. 5 του Νόμου 4663 «περί ασκήσεως του επαγγέλματος Πολιτικού Μηχανικού Αρχιτέκτονος και Τοπογράφου». Δια του άρθρ. 1 προσετίθεντο δύο εδάφια εις το άρθρ. 5 Νόμ. 4663/1930. Εκ τούτων το πρώτον εκυρώθη και διετηρήθη εν ισχύϊ, το δε δεύτερον ηκυρώθη δια της υπ’ αριθ. 306/1946 πράξεως Υπουργ. Συμβουλίου. Ομοίως ηκυρώθη το άρθρ. 2.

[Source: greek_legal_code_raptarchis | Tokens: 379]